### 4.     Beslutning om styringsprincip for indvinding af vand fra [adresse]

**Åbent**

Sagsnr.: 326-2018-8767        J.nr.: 06.11.00           Dokumentnr.:
[adresse]

**Sagstype**

Beslutning.

**Resume og sagens baggrund**

Den 6. september 2018 besluttede Teknik- og Miljøudvalget at
opstarte [adresse], hvor interessenter i området har spillet en aktiv rolle i
at finde en samlet løsning for indvinding af vand fra [adresse]. Projektet er nu så
langt, at der skal til at arbejdes på tilladelser, godkendelser mv.

**Indstillinger**

Chefen for Plan, Byg og Miljø indstiller, at det nye
styringsprincip danner grundlag for det videre arbejde med
indvindingstilladelsen.

**Behandling**

Teknik- og Miljøudvalget.

**Sagsfremstilling**

Indvindingen af vand fra [adresse] reguleres af en indvindingstilladelse,
og da indvindingstilladelsen skal fornys, er der nedsat en projektgruppe og
styregruppe som arbejder med, hvordan der kan leveres overfladevand til
industrien med en høj grad af forsyningssikkerhed, samtidig med at der tages
hensyn til landbrugs-, lodsejer-, natur- og rekreative interesser. Projektet
skal desuden tage højde for de ændrede forhold som følger af
klimaforandringerne, fx ændrede nedbørsmønstre, stigning i grundvandsstand og
havniveau, så reguleringen fremtidssikres.

I projekt [adresse] er der arbejdet med at indsamle data og
kalibrere en model, at indhente viden om interesser i området og udvikle en ny
styring. Arbejdet har vist, at stemmeværket ikke har stor indflydelse på de
høje vandstande men stemmeværkets vigtigste funktion er at tilbageholde nok
vand til økosystemet og indvindingen sidst på sommeren.

På mødet i [adresse] oktober 2019 blev det nye
styringsprincip præsenteret. Formålet med det nye styringsprincip er

·
At forbedre betingelserne for økosystemet i [adresse] vandsystem

·
At skabe en styring, der giver en forbedret afstemning af
forventninger

·
At mindske oversvømmelserne ved høje vandstande

·
At tilbageholde passende mængder vand i [adresse] som sikrer nok vand
til [adresse] samt en rimelig forsyningssikkerhed

Princippet er baseret på vandføring afhængig af vandstand og
årstid og bygger på styring i 4 zoner. Spændet går fra zone 1, hvor der er en
maksimal afledning af vand, til zone 4, hvor der vil være en reduceret
indvinding. I en alternativ variant er zone 1 slået sammen med zone 2, hvilket
giver et støre spænd uden regulering, d.v.s. et større spænd, hvor vandet ikke
holdes tilbage. Resultatet af alternativet er en mindre hyppighed af
oversvømmelse, men også en større hyppighed af perioder med reduceret
indvinding.

Det nye styringsprincip og også den alternative variant, vil
betyde, at Kalundborg Forsyning skal arbejde på at etablere en back-up, som kan
anvendes ved ekstremhændelser (lange tørkeperioder).

Det nye styringsprincip forudsætter en ombygning af
stemmeværket og mulighederne for at skabe en bedre fiskepassage gennem portene
i stemmeværket i stedet for omløbsstryget undersøges i øjeblikket.

Der skal nu arbejdes videre med en indvindingstilladelse,
konsekvensvurdering i forhold til habitatdirektivet, VVM screening og en
reguleringskendelse. Dette arbejde forventes at fortsætte indtil medio 2020.

Udvikling af Tissø-området, fx Sukkerkanalen og Nedre
[adresse] afventer budget 2020. Ideer fra [adresse] er samlet i et idekatalog,
som også ligger på hjemmesiden.

**Økonomiske konsekvenser**

En ændring af styringen af stemmeværket vil sandsynligvis
medføre en ombygning af stemmeværket. Projektet er endnu ikke så detaljeret, at
den præcise udformning kendes. Når projektet er længere vil det blive politisk
behandlet.

**Bilag**

|  |  |
| --- | --- |
| [adresse]. Workshop 6 - styring af stemmeværk v2 | 326-2019-302152 |